**OBRAZLOŽENJE PRORAČUNA GRADA OTOKA ZA 2023.GODINU**

U skladu s odredbama Zakona o proračunu kojim se odnose na izradu proračuna, Upravni odjel za financije, poljoprivredu i gospodarstvo u suradnji s Upravnim odjelima, izradio je zajednički prijedlog Proračuna Grada Otoka za 2023. godinu.

PRIHODI I PRIMICI

**Grupa 61-Prihodi od poreza** planirani su u ukupnom iznosu od 663.598,17 eura a sadrže poreze i prireze na dohodak( porez na dohoda po osnovi plaća, mirovina, od obrta, samostalnih zanimanja, zatim porez na dohodak od imovine i imovinskih prava, porez na dohodak od iznajmljivanja, od otuđenja imovine, na osnovi kamata na štednju, drugog dohotka, dohotka od kapitala), porez na imovinu (porez na kuće za odmor, na korištenje javne površine i porez na promet nekretnina) i porez na robu i usluge ( porezna potrošnju alkoholni i bezalkoholnih pića te porez na tvrtku).

**Grupa 63-pomoći iz inozemstva i od subjekata unutar općeg proračuna** u iznosu od 2.221.379,77 eura obuhvaćaju potpore iz državnog proračuna i pomoći od županijskog proračuna. U navedenim prihodima se nalaze tekuće i kapitalne pomoći.

Pomoći iz proračuna odnose se na tekuće pomoći od Ministarstva rada,mirovinskog sustava,obitelji i socijalne politike za financiranje rada dječjeg vrtića „Pupoljak“ te tekuća pomoć Ministarstva obrazovanja za sufinanciranje male škole u dječjem vrtiću „Pupoljak“.

Kapitalne pomoći koje spadaju u ovu skupinu prihoda od Fonda za zaštitu okoliša i energetske učinkovitosti za sanaciju projekta Ciglane te kapitalna pomoć Ministarstav regionalnog razvoja i fonova Eu za izgradnju infrastrukture u gosp.zoni Skorotinci.

Potpora Ministartsva gospodarstva i održivog razvoja za razvoj elektro mreže na Otočkim virovima.

**Grupa 64- Prihodi od imovine** planirani su u ukupnom iznosu od 484.439,90 eura a sastoje se od: prihoda za zakup državnog poljoprivrednog zemljišta, prihod od zakupa nekretnina, prihoda od zakupa javne gradske površine, naknada za koncesije, naknada za zadržavanje nezakonito izgrađene zgrade u prostoru te prihoda od kamata.

**Grupa 65-Prihodi od upravnih i administrativnih pristojbi, pristojbi po posebnim propisima i naknadama** planirani su u iznosu od 2.919,72 eura a odnose se na: administrativne prihode, prihode po posebnim propisima( vodni doprinos, doprinos za šume, boravišna pristojba, pravo služnosti), prihod od komunalnog doprinosa i komunalne naknade. U ovoj se skupini nalaze i prihodi proračunskih korisnika, odnosno prihod dječjeg vrtića od uplate za boravak djece u vrtićima.

**Grupa 68-Kazne, upravne mjere i ostali prihodi** planiraju se u iznosu od 17.254,28 eura a obuhvaćaju prihode od kazni, povrate u proračun te ostale prihode.

**Grupa 7- Prihodi od prodaje nefinancijske imovine** planirani su u iznosu od 79.633,56 eura, a sastoje se od prihoda od prodaje građevinskog zemljišta, prihodi od prodaje državnog poljoprivrednog zemljišta, prihodi od dugogodišnjeg zakupa državnog poljoprivrednog zemljišta, prihod od prodaje stanova i prihod od prodaje nepokretne i pokretne imovine u vlasništvu grada.

**RASHODI I IZDACI**

**GRUPA 31- rashodi za zaposlene** se odnose na rashode za zaposlene u upravnim tijelima Grada i na proračunske korisnike Grada Otoka za dio koji se financira iz sredstava Grada.

**Grupa 32- materijalni rashodi** se odnose na naknade troškova zaposlenima (troškovi službenih putovanja i naknada za prijevoz na posao i s posla) u upravnim tijelima Grada i proračunskih korisnika, uredski materijal,materijal za čisćenje i održavanje, energiju (režijski troškovi), materijal i dijelovi za tekuće i investicijsko održavanje, usluge telefona, usluge tekućeg i investicijskog održavanja, promidžbe i informiranja, komunalne usluge, najamnine i zakupnine, zdravstvene i veterinarske usluge, intelektualne usluge i ostale usluge. Ostali rashodi se odnose na troškove za radpredstavničkih tijela, povjerenstva i slično, reprezentaciju, pristojbe, naknade i troškove protokola.

**Grupa 34- financijski rahodi** se odnose na bankarske usluge i usluge platnog prometa

**Grupa 35- subvencije**- subvencije poljoprivrednicima i obrtnicima

**Grupa 36- pomoć unutar općeg proračuna**- potpora Gradskoj knjižnici Otok za nabavu knjižnične građe

**Grupa 37**- troškovi gradskog i međugradskog prijevoza učenika, naknade građanima i kućanstvima se odnose na provođenje socijalne pomoći, troškova stanovanja i obrazovanja.

**Grupa 38**- donacije se odnose na udruge, političke stranke, financiranje vatrogastva, nabavu komunalne opreme.

**Grupa 41-rashodi za nabavu neproizvedene materijanle imovine** su troškovi kupnje zemljišta.

**Grupa 42**- **rashodi za nabavu proizvedene dugotrajne imovine** se odnose na izgradnju objekta te nabavu, rekonstrukciju i modrenizaciju postrojenja i opreme.

**Grupa 43- rashodi za nabavu plemenitih metala i ostalih pohranjenih vrijednosti** su troškovi za nabavu muzejske građe.

**Grupa 45- rashodi za dodatna ulaganja na nefinancijskoj imovini** se odnose na povećanje vrijednosti građevinskih objekata.

Planirani prihodi i primici proračuna Grada Otoka za 2023.g. planirani su u iznosu od 4.982.264,00 eura. Planirani rashodi i izdaci proračuna Grada Otoka u 2023.g. iznose 4.982.264,00 eura.

**RASHODI I IZDACI**

*UPRAVNI ODJEL ZA KOMUNALNO GOSPODARSTVO I PRAVNE POSLOVE*

GLAVA 8: KOMUNALNA DJELATNOST

PROGRAM: ODRŽAVANJE KOMUNALNE INFRASTRUKTURE

OPIS PROGRAMA

Program obuhvaća aktivnosti kojima se nastavljaju ranije započeti projekti, izrade projektne aktivnosti i realizacija novih projekata.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života u gradu Otoku.

*Aktivnost*: Održavanje javnih površina

Obuhvaća aktivnosti održavanja zelenih površina, uređenje parkovnih površina, hortikulturalno uređenje javnih površina, popravak igrališta, održavanje spomen obilježja Grada Otoka, nabava opreme za parkove i igrališta.

*Aktivnost*: Održavanje kanalske mreže i poljskih puteva

Obuhvaća aktivnosti održavanja kanalske mreže unutar i izvan Grada Otoka, te održavanje poljskih puteva na području radi lakšeg pristupa.

*Aktivnost*: Održavanje groblja

Obuhvaća aktivnost uređenja i održavanja gradskih groblja na području Grada Otoka.

*Aktivnost*: Nabavka i subvencioniranje komunalne opreme

Aktivnost obuhvaća nabavku potrebne komunlane opreme radi što boljeg održavanja komunalne infrastrukture grada i stvaranja boljih uvijeta življenja.

*Aktivnost*: Održavanje športskih objekata

Aktivnost obuhvaća održavanje športskih objekata na području Grada Otoka, nogometnih igrališta te igrališta s umjetnom travom.

*Aktivnost*: Sanacija deponija prostora Ciglane Otok

Aktivnost obuhvaća sanaciju nastale deponije na prostoru stare Ciglane na području Grada Otoka. Priprema deponije za apliciranje na projekt Izgradnja sportsko rekreacijskog centra Ciglana kojim bi se unaprijedio sportski život mladih u Gradu Otoku.

*Aktivnost*: Izgradnja grobljanske kapele u Otoku

Aktivnost obuhvaća izgradnju kapele na mjesnom groblju Otok.

*Aktivnos***t**: Izgradnja kanalizacijske mreže

*Aktivnost*: Izgradnja spomenika poginulim braniteljima

*Aktivnost*: Sufinanciranje izgradnje ceste Otok- Bošnjaci

*Aktivnost*: rekonstrukcija prometnica i nogostupa na području Grada Otoka

*Aktivnost*: Projekt izgradnje reciklažnog dvorišta za građevinski materijal

*Aktivnost*: rekonstrukcija i održavanje javne rasvjete na području Grada Otoka

Pokazatelj rezultata (ciljana vrijednost za 2023.g.)

* Uređenje mjesnih groblja Grada Otoka: dva mjesna groblja
* Financiranje nabavke komunalne opreme: kupnja traktora
* Izgradnja spomenika poginulim braniteljima:1
* Rekonstrukcija prometnica na područiju Grada Otoka:3
* Sanacija deponija Ciglana
* Održavanje športskih objekata: 2

GLAVA 9: SOCIJALNA SKRB

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2023 .godini. Za izvršenje programa planirane su 3 aktivnosti:

Aktivnost: Pomoć obiteljima i kućanstvima

-jednokratna naknada za novorođenče

-jednokratna naknada socijalno ugroženim obiteljima

-Božićnice umirovljenicima

-Uskrsnice umirovljenicima

-financiranje smještaja i prehrane učenika u đačke domove

-drugi oblici naknade od interesa za Grad

Pokazatelji rezultata:

-broj korisnika jednokratne naknade za novorođenče:50

-broj korisnika jednokratna naknade socijalno ugroženim obiteljima:60

-broj korisnika božićnice umiroveljnicima:700

-broj korisnika Uskrsnice umirovljenicima:700

-broj korisnika financiranja smještaja i prehrane učenika u đačke domove:7

Aktivnost:Pomoć osobama treće životne dobi

-projekt Zaželi 3

Opis projekta:

Grad Otok je aplicirao projekt „Zaželi 3“- Program zapošljava žene, sufinanciran od strane Europskog socijalnog fonda u iznosu od 85% i Državnog proračuna Republike Hrvatske u iznosu od 15%, a nadležnost Ministarstva rada i mirovinskog sustava RH.

Projekt obuhvaća aktivnosti kojima se pruža potpora i podrška starijim i nemoćnim te socijalno ugroženim osobama u njihovim kućanstvima. Planira se zaposliti 31 žena koje pružaju pomoć u kući za 186 krajnjih korisnika na području grada Otoka.

Kroz projekt se financira:

-trošak plaće za žene zaposlene na projektu,

-troškovi prijevoza,

-nabava potrepština za krajnje korisnike,

-troškovi organizacije promotivnih aktivnosti,

-trošak informiranja javnosti,

-grafička priprema i tisak promotivnih materijala,

-voditelj projekta-trošak plaće

-asistent na projektu,

-neizravni troškovi

CILJ PROJEKTA

Cilj projekta je osnažiti i unaprijediti potencijal teže zapošljivih žena i žena s nižom razinom obrazovanja koje će ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika.

Pokazatelj uspješnosti ( ciljane vrijednosti za 2023.g.)

-broj korisnika koji ostvaruju pravo na pomoć u kući:186

-broj zaposlenih žena na projektu:31

Aktivnost: Udruga umirovljenika Grada Otoka

-rad s umirovljenicima na područiju Grada Otoka

-potpora radu udruzi umirovljenika

-povećanje standarda umirovljeničke populacije

Pokazatelji rezultata:

-broj članova udruge umirovljenika:150

-projekt zaželi

-broj korisnika koji ostvaruju pravo na pomoć:186

-broj zaposlenih žena na projektu: 31

UPRAVNI ODJEL ZA DRUŠTVENE DJELATOSTI, SAMOUPRAVU I OPĆE POSLOVE

Glava 5: BRIGA ZA DJECU

PROGRAM: PREDŠKOLSKI ODGOJ

OPIS PROGRAMA:

Program obuhvaća aktivnosti zakonske obveze financiranja predškolskog odgoja, te briga za djecu predškolske dobi.

*Aktivnost*: sufinanciranje korisnika drugih dječjih vrtića

Aktivnost obuhvaća sufinanciranje troškova vrtića djeci koja nisu upisana u Dječji vrtić Pupoljak zbog manjka mjesta u vrtiću nego polaze u druge vrtiće s područja Vukovarsko-srijemske županije.

*Aktivnost*: organiziranje predškole u dječjem vrtiću

Ova aktivnost obuhvaća organizaciju predškole za djecu s područja Grada Otoka.

*Aktivnost*: Uređenje prostora dječjeg vrtića „Pupoljak“

Ova aktivnost obuhvaća uređenje prostorija dječjeg vrtića „Pupoljak“.

Pokazatelji :

-broj djece u vrtiću:130

-broj uređenih prostora:1

PROGRAM: POTPORE RADU OSNOVNIM ŠKOLAMA NA PODRUČIJU GRADA OTOKA

OPIS PROGRAMA:

Program obuhvaća potpore u radu osnovnim školama na području Grada Otoka. Programom se obuhvaćaju i kapitalna davanja školama koja su potrebna za uređenje škola i školskog dvorišta.

Aktivnost: Tekuće donacije osnovnim školama

Ova aktivnost obuhvaća donacije osnovnim školama na područiju Grada Otoka.

Aktivnost: Kapitalne donacije osnovnim školama

Ova aktivnost obuhvaća kapitalne donacije osnovnim školama na područiju Grada Otoka.

Pokazatelji:

-broj osnovnih škola:2

GLAVA 6: JAVNE POTREBE U ŠPORTU I REKREACIJI

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u sportu u 2023.godini te je u okviru ovoga programa planirano 3 aktivnosti. Aktivnosti obuhvaćaju rad sportskih udruga na području Grad Otoka. Tim aktivnostima se nastoji poboljšati životni standard stanovnika Grada Otoka. Nastoji se promovirati zdrav način života te uključivanje što većeg broja djece u sportske aktivnosti na području Grada Otoka.

CILJ PROGRAMA

Poticanje razvoja sporta u Gradu Otoku, ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka. Sačuvati dostignuta kvaliteta sporta na području Grada. Veća skrb o školovanju stručnih kadrova i unaprjeđenju stručnog rada, poticanje uključivanja u sport što većeg broja građana, osobito djece i mladeži.

*Aktivnost:* Tekuće donacije sportskim društvima na području Grad Otoka

*Aktivnost*: Uređenje stadiona NK Otok

*Aktivnost*: Uređenje pomoćnih prostorija NK Slavonac Komletinci

Pokazatelji:

-broj sportskih udruga na područiju Grada Otoka:23

-uređenje klupskih prostorija:2

-uređenje stadiona:1

GLAVA 7: JAVNE POTREBE U KULTURI I INFORMIRANJU

PROGRAM:TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi za javne potrebe u kulturi i informiranju u okviru 2023.godine. Ovim programom je obuhvaćeno 6 aktivnosti.

CILJ PROGRAMA

Unaprjeđenje životnog standarda stanovnika, kulturno uzdizanje i uključivanje mladih u kulturni život grada Otoka, organiziranje kulturnih manifestacija ( Otočko proljeće, Sajam kulena, Moto susret, Festival glumca, lutkarsko proljeće, komemoracije, Božićni sajam te doček nove godine), prezentacija i interpretacija života i rada Josipa Lovretića, tradicijska kuća Komletinci, informiranje javnosti o radu Gradske uprave, Otočki list.

*Aktivnost*: Manifestacije

*Aktivnost*: Kulturno umjetnička društva

*Aktivnost*: Muzejska djelatnost

*Aktivnost*: Informiranje

*Aktivnost*: Pjevački zborovi, kazališne udruge, tradicijske udruge

*Aktivnost*: Programi i projekti od interesa za Grad Otok

Pokazatelji:

-broj udruga u kulturi:5

-broj manifestacija:8

Glava 10: RAZVOJ ZAJEDNICE

PROGRAM: TEKUĆI PROGRAM

OPIS PROGRAMA

Ovim programom obuhvaćeno je 2 aktivnosti u 2023. godini.

*Aktivnost*: Sufinanciranje cijena prijevoza učenika srednjih škola

*Aktivnost*: Tekuće i kapitalne donacije vjerskim zajednicama

Pokazatelji:

-broj učenika: 180

-broj vjerskih zajednica:2

PROGRAM: RAZVOJ CIVILNOG DRUŠTVA

Program obuhvaća aktivnosti kojima se izvršavaju rashodi Upravnog odjela vezani za opremanje specijalističkih timova civilne zaštite, kao i skupne opreme, kao i vježbe operativnih snaga i timova civilne zaštite. Programom je obuhvaćeno 2 aktivnosti u 2023 godini. Nastoji se osigurati adekvatna oprema za zaštitu od elementarnih nepogoda i suzbijanje pandemije na području Grada Otoka kako bi stanovništvo bilo sigurno.

Aktivnost: Suzbijanje pandemije COVID-19

Aktivnost: Sustav Civilne zaštite-opremanje voda CZ

Cilj ove aktivnosti je nesmetani rad specijalističkih timova civilne zaštite i osigurati opremu i sredstva za provedbu vježbi operativnih snaga civilne zaštite.

GLAVA 11: ZAŠTITA I SPAŠAVANJE

PROGRAM:TEKUĆI PROGRAM

OPIS PROGRAMA

Program obuhvaća aktivnosti kojima se izvršavaju rashodi Upravnog odjela vezani za zaštitu od požara na području Grada Otoka.

CILJ PROGRAMA

Osigurati zaštitu građana od požara.

Za ostvarivanje programa Zaštita i spašavanje u 2023.godini planirana su sredstva za sljedeću aktivnost:

*Aktivnost*: Tekuće i kapitalne donacije DVD

Cilj ove aktivnosti je zaštita građana od požara.

Pokazatelji:

-broj dobrovoljnih vatrogasnih društava: 2

- uređenje vatrogasnih domova:2

UPRAVNI ODJEL ZA FINANCIJE, GOSPODARSTVO I POLJOPRIVREDU

GLAVA 1: PREDSTAVNIČKA I IZVRŠNA TIJELA

PROGRAM: TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela vezani za predstavnička tijela i izvršna tijela na području Grad Otoka.

CILJ PROGRAMA:

Osigurati redovito podmirivanje financijskih obveza prema članovima Gradskog vijeća.

Za ostvarivanje programa Tekući program u 2023. godini planirana su sredstva za sljedeću aktivnost:

Aktivnost: Naknade članovima predstavničkih i izvršnih tijela

Cilj ove aktivnosti je osigurati sredstva za naknade za rad predstavničkih tijela, odnosno za rad članova gradskog vijeća i naknade za rad članova povjerenstva gradskog vijeća.

Pokazatelji:

-broj članova gradskog vijeća:13

GLAVA 2: OPĆI POSLOVI I GRADSKA UPRAVA

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

CILJ PROGRAMA

Osigurati redovito podmirivanje financijskih obveza prema službenicima i namještenicima odjela, redovan rad kao i poboljšanje rada odjela, održavanje i vođenje brige o poslovnim prostorima, instalacijama, opremi i uređajima neophodnim za rad gradske uprave.

Aktivnost: Opći poslovi

Cilj ove aktivnosti je osigurati sredstva potrebna za službena putovanja i ostale naknade troškova zaposlenicima vezano uz službena putovanja, stručno usavršavanje, materijal i sredstva za čišćenje i održavanje zgrade gradske uprave, zatim osigurati sredstva za potrošnju električne energije i troškovi grijanja, troškovi zamjene auto guma službenih automobila, troškove usluga promidžbe i informiranja, troškove komunalnih usluga za zgradu gradske uprave, troškovi intelektualnih i računalnih usluga, troškovi članarina, pristojbi i naknada te naknada štete pravnim i fizičkim osobama.

Aktivnost: Nabava uredskog materijala i literature

Cilj ove aktivnosti je osigurati sredstva potrebna za nabavu uredskog materijala, literature, publikacije, časopisa, glasila a koja su prijeko potrebna za rad službenika u upravnom odjelu.

Aktivnost: Usluge telefona i prijevoza

Cilj ove aktivnosti je osigurati sredstva potrebna za usluge telefona i telefaksa kojima se koriste zaposlenici gradske uprave, te usluge pristupa interneta kao i usluge otpreme pošiljki.

Aktivnost: Računalne usluge

Cilj ove aktivnosti je osigurati sredstva potrebna za umrežavanje gradskih institucija, konfiguriranje mrežnog sustava, održavanje postojećih računalnih programa.

Aktivnost: Grafičke i tiskarske usluge

Cilj ove aktivnosti je osigurati sredstva potrebna za izradu „Službenog vjesnika“ Grada Vukovara kao službenog glasila te za grafičke i tiskarske usluge kao što su usluge kopiranja, uvezivanja i slično.

Aktivnost: Osiguranje

Cilj ove aktivnosti je osigurati sredstva potrebna za premije osiguranja prijevoznih sredstava, ostale imovine te premije osiguranja zaposlenih.

Aktivnost: Motorni benzin i dizel gorivo

Cilj ove aktivnosti je osigurati sredstva za motorni benzin i dizel gorivo za službene automobile gradske uprave.

Aktivnost: Tekuće i investicijsko održavanje

Cilj ove aktivnosti je osigurati sredstva za materijal i dijelove za tekuće i investicijsko održavanje građevinskih objekata, zgrade gradske uprave, postrojenja i opreme, prijevoznih sredstava.

GLAVA 4: GOSPODARENJE GRADSKOM IMOVINOM

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela. U 2023. godini u okviru Tekućeg programa planirane su 4 aktivnosti.

Aktivnost: Rekonstrukcija igrališta s umjetnom travom u Otoku

Cilj ove aktivnosti je osigurati sredstva za troškove uređenja mini pitch igrališta s umjetnom travom.

Aktivnost: Uređenje krovišta zgrade Hrvatske pošte

Cilj ove aktivnosti je osigurati sredstva za uređenje krovišta zgrade Hrvatske pošte u centru grada Otoka.

Aktivnost: Završetka doma DVD-a Komletinci

Cilj ove aktivnosti je osigurati sredstva za završetak DVD-a komletinci.

Aktivnost: Planovi i projekta dokumentacija

Cilj ove aktivnosti je osigurati sredstva za planiranje projekata Grada Otoka u 2023.godini.

Pokazatelji:

-broj igrališta s umjetnom travom:2

-broj izrađene projektne dokumentacije:7

-broj novouređenih poslovnih prostora:1